CELEX: 62017TN0118
Language: sl
Date: 2017-02-24 00:00:00
Title: Zadeva T-118/17: Tožba, vložena 24. februarja 2017 – Institute for Direct Democracy in Europe/Parlament

18.4.2017   
            
            
               SL
            
            
               Uradni list Evropske unije
            
            
               C 121/45
            
         Tožba, vložena 24. februarja 2017 – Institute for Direct Democracy in Europe/Parlament
   (Zadeva T-118/17)
   (2017/C 121/65)
   Jezik postopka: angleščina
   
      Stranki
   
   
      Tožeča stranka: Institute for Direct Democracy in Europe (Bruselj, Belgija) (zastopnika: E. Plasschaert in E. Montens, odvetnika)
   
      Tožena stranka: Evropski parlament
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi za nično odločbo Parlamenta z dne 15. decembra 2016 v delu, v katerem ta (i) odloži plačilo pomoči za leto 2017, vključno s plačilom predhodnega financiranja, (ii) omeji znesek predhodnega financiranja za pomoč za leto 2017 na 33 % najvišjega zneska pomoči in (iii) plačilo predhodnega financiranja pogojuje s predložitvijo prve bančne garancije, in posledično člen I.4.1 Odločbe o dodelitvi pomoči FINS-2017-28, priložene tej odločbi;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja šest tožbenih razlogov.
   a)   Glede odločbe o odlogu plačila pomoči za leto 2017, vključno s predhodnim financiranjem zneska IDDE
   
               1.
            
            
               Prvi tožbeni razlog: odločba krši načelo dobrega upravljanja in pravico do obrambe IDDE. Odločbe med drugim ni sprejel nepristranski organ, pri čemer IDDE ni bil niti pravilno zaslišan niti mu ni bila dejansko dana možnost komentirati in izpodbijati obtožbe, navedene zoper njega.
            
         
               2.
            
            
               Drugi tožbeni razlog: odločba krši člen 208(1), prvi stavek, Pravil uporabe finančne uredbe, člen 8(a) Sklepa predsedstva Evropskega parlamenta in člen II.13.2 Odločbe o dodelitvi pomoči. Plačila pomoči za leto 2017 med drugim ni mogoče odložiti na podlagi nepreverjenih trditev, ki niso povezane z navedeno odločbo in ki naj bi se nanašale zgolj na odločbo o dodelitvi pomoči 2015. Poleg tega je mogoče plačilo pomoči za leto 2017 odložiti zgolj zaradi preverjanja, ki je bilo v obravnavanem primeru že opravljeno in izvedeno, ne da bi bili kakršnekoli domnevni sumi in trditve dokončno potrjeni. Odlog je treba zato odpraviti. Nazadnje, zatrjevani sumi in domneve ne zadoščajo za utemeljitev kakršnegakoli odloga plačila.
            
         
               3.
            
            
               Tretji tožbeni razlog: odločba krši načelo sorazmernosti. Natančneje, obseg sprejetega ukrepa, torej odlog plačila pomoči za leto 2017, vključno z njenim predplačilom, nikakor ni sorazmeren glede na zatrjevane sume in nepravilnosti, tudi če bi ti bili potrjeni.
            
         b)   Glede spoštovanja odločbe, ki omejuje predhodno financiranje na 33 % najvišjega zneska pomoči in ki plačilo zneska predhodnega financiranja pogojuje s predložitvijo prvo zaprošene bančne garancije
   
               1.
            
            
               Prvi tožbeni razlog: odločba krši načelo dobrega upravljanja in pravico do obrambe IDDE.
            
         
               2.
            
            
               Drugi tožbeni razlog: odločba krši zahtevo navedbe razlogov, pravico do obrambe ter člen 6 Sklepa predsedstva Evropskega parlamenta, člen 134 finančne uredbe in člen 206 Pravil uporabe finančne uredbe.
            
         
               3.
            
            
               Tretji tožbeni razlog: odločba krši načeli enakega obravnavanja in sorazmernosti. IDDE je bil diskriminiran v primerjavi z drugimi fundacijami in strankami, ki so v objektivno podobnih položajih.